Muusik Leslie Da Bass ehk Leslie Laasner on välja andmas oma uut albumit, millel kõlavad eestikeelsed lood.
"Mul on ingliskeelseid lugusid, aga ma ei tea, kas ma sutsan neid sinna peale," selgitas Leslie Raadio 2 saates "Muusikanõukogu".
"Ma kirjutan eesti keeles hästi palju. Mingid viisid hakkavad peas käima ja ma teen selle muusikaks," selgitas Leslie ja ütles, et eesti keeles toimus tal avanemine siis, kui ta HU?-le muusikat hakkas kirjutama.
Uue albumi salvestab muusik taas koduseinte vahel. "Ma olen tegelikult kõik plaadid salvestanud kodus, eelmise albumi tegime stuudios, lammutasime laiali ja mängisime sisse, sest tahtsin rohkem estraadi soundi. See plaat tuleb nüüd jälle elektroonilisem ja seetõttu teen kodus," rääkis Leslie Da Bass.
Muusik lisas, et uus album on sündimas ka ansamblil HU? ning tänaseks on bändil valmis juba päris mitu lugu.
Toimetaja: Rutt Ernits